Tirgus izpēte
“Video sistēmas Digifort programmatūras licenču iegāde RP SIA “Rīgas satiksme” sabiedriskajiem transportlīdzekļiem”

Jautājumi un atbildes

Rīgā, 09.09.2026.
	Nr.
	Piegādātāja jautājumi
	RP SIA "Rīgas satiksme" atbildes

	1.
	Vai plānotajā iepirkumā tiks paredzēta iespēja piedāvāt tehniski un funkcionāli līdzvērtīgu specializētu sabiedriskā transporta video pārvaldības risinājumu? Ja nē, kādi objektīvi tehniskie iemesli nosaka nepieciešamību izmantot tikai Digifort programmatūru?
	Pasūtītājs skaidro, ka plānotā iepirkuma priekšmets nav jaunas video pārvaldības sistēmas (VMS) iegāde vai esošās video pārvaldības sistēmas nomaiņa. Iepirkuma mērķis ir paplašināt RP SIA “Rīgas satiksme” jau ekspluatācijā esošo Digifort video pārvaldības sistēmu, iegādājoties tai nepieciešamās papildu programmatūras licences.
RP SIA “Rīgas satiksme” rīcībā jau ir izveidota Digifort programmatūras infrastruktūra, tostarp Digifort serveri un transportlīdzekļos izmantotie risinājumi. Iepērkamās licences paredzētas izmantošanai un aktivizēšanai šajā jau esošajā sistēmā, saglabājot vienotu sistēmas arhitektūru, administrēšanu, konfigurāciju un uzturēšanas procesu.
Cita ražotāja programmatūras izmantošanai būtu nepieciešama jaunas video pārvaldības sistēmas ieviešana, esošās infrastruktūras pārveidošana, sistēmu integrācija un/vai datu un konfigurācijas migrācija, kā arī papildu testēšana, administrēšana, uzturēšana un darbinieku apmācība.
Šādas darbības pēc būtības būtu citas video pārvaldības sistēmas ieviešana, kas nav šīs tirgus izpētes un plānotā iepirkuma priekšmets.
Tādēļ plānotajā iepirkumā nav paredzēta iespēja Digifort programmatūras licences aizstāt ar cita ražotāja video pārvaldības risinājumu. Prasība pēc Digifort licencēm ir noteikta objektīvas tehniskās nepieciešamības dēļ, lai nodrošinātu iegādājamo licenču savietojamību ar RP SIA “Rīgas satiksme” jau esošo Digifort infrastruktūru un tās turpmāku paplašināšanu.


	2.
	Vai tirgus izpētes ietvaros ir izvērtēts, vai konkrētu Digifort licenču noteikšana nodrošina reālu konkurenci starp savstarpēji neatkarīgiem piegādātājiem, kuri šīs licences var iegādāties uz salīdzināmiem komerciāliem nosacījumiem?
	Pasūtītājs skaidro, ka tirgus izpētes un plānotā iepirkuma mērķis ir nodrošināt konkurenci starp piegādātājiem, kuri var likumīgi piegādāt tehniskajā specifikācijā noteiktās Digifort programmatūras licences.
RP SIA “Rīgas satiksme” neparedz ierobežot licenču piegādi ar vienu konkrētu komersantu. Piedāvājumu var iesniegt jebkurš piegādātājs, kurš spēj nodrošināt atbilstošu un likumīgu Digifort licenču piegādi un izpildīt pārējās iepirkuma dokumentācijā noteiktās prasības.
Tirgus izpētes ietvaros tiek vērtēts arī potenciālo Digifort licenču piegādātāju loks un iespējamie licenču piegādes nosacījumi, kas tiks izmantoti iepirkuma procedūras dokumentācijas sagatavošanai.
Konkurence šajā iepirkumā tiek vērtēta attiecībā uz konkrētā iepirkuma priekšmeta - Digifort programmatūras licenču - piegādi, nevis attiecībā uz dažādu ražotāju video pārvaldības sistēmu savstarpēju salīdzināšanu.

